Horison Laerskool - die beste laerskool vir jou kind
sluit aan by die wenspan
waarvoor wag jy nog?
‘n Woord van hartlike welkom aan elke ouer en kind by Laerskool Horison. ‘n Spesiale welkom aan alle nuwe ouers. Dit is ons wens dat Laerskool Horison voortdurend aan u (asook aan die gevestigde ouers) se hoogste verwagtinge sal voldoen en dat u ook met genoegdoening sal deel in ons skool se aktiwiteite.
Ons was werklik geseën met ‘n baie mooi jaar in 2017 vol hoogtepunte en prestasies waarvoor ons baie dankbaar is. Ons is baie trots op die oud Hories wat so mooi presteer het in hulle graad 12 eindeksamen in 2017. Christo Theron en Anja Schoeman het albei 8 onderskeidings behaal.
Reuben van der Merwe, Stefan Meyer en Marikus Leibrandt het aldrie 7 onderskeidings behaal en ‘n verdere 3 oud leerders het 6 onderskeidings behaal. Dit is pragtige uitslae waarop ons baie trots is.
Gedurende die eerste deel van die vakansie kon ons ook die badkamers op die 1ste vloer van die Intersenblok heeltemal oordoen. Ons het ook watertenks by die boorgat opgesit en die sisteem so verander dat ons die meeste toilette nou met boorgatwater kan spoel.
Ons sien werklik uit na ‘n opwindende jaar en wens almal ‘n baie geseënde en voorspoedige jaar toe vol van geluk en voorspoed.
SIT JOU GLIMLAG LANGS MYNE!.
VISIE: Om te streef na uitnemendheid in onderrig en opvoeding as ŉ waardegedrewe Afrikaanse Laerskool.
Verskaffing van voortreflike, relevante, bekostigbare opvoeding en onderwys in Afrikaans as voertaal.
Die handhawing van die hoogste moontlik onderwysstandaarde op ŉ gedifferensieërde basis deur ŉ hoogs bekwame, opgeleide onderwyskorps.
Die handhawing van ŉ gesonde balans tussen akademiese-, sport-, kulturele- en geestelike ontwikkeling.
Die handhawing van ŉ goeie en samewerkende verhouding tussen onderwysers, ouers en leerders wat bydra tot positiewe betrokkenheid.
hoekom laerskool horison
kies die beste laerskool vir jou kind
Ten einde lewenskwaliteite by ons leerders vas te lê, volg ons ŉ waardestelsel.
ŉ Dissiplinêre opvoedingbeleid wat waardigheid, eerlikheid en respek inkweek.
Om leerders in hulle totaliteit te ontwikkel.
Die verskaffing van voortreflike, relevante opvoeding en onderwys in Afrikaans vanuit die volkseie kultuur milieu.
Die handhawing van die hoogste moontlik onderwysstandaarde op ŉ gedifferensieerde basis deur ŉ hoogs bekwame opgeleide onderwyskorps.
Die handhawing van ŉ goeie, samewerkende verhouding tussen onderwysers, ouers en leerders wat bydra tot positiewe betrokkenheid
so paar koel feite oor ons skool
Is u gereed om by HORIES aan te sluit?
wat se ONS ouers
My dogters is in Laerskool Horison, en ek vind hulle floreer en groei daagliks met hulle kennis. Laerskool Horison se waardes en goeie onderrig is van top gehalte. Dit is beslis `n skool waar kinders uitblink!
Ons het `n skool gesoek met Christelike waardes, wat klein genoeg sou wees sodat daar steeds individuele aandag aan my kinders gegee kan word en waar mens die liefde tussen maats en onderwysers kon sien. Laerskool Horison het sover in al ons behoeftes voorsien en ons is nie `n dag spyt oor ons keuse nie.
Rikus en Ronel Schutte
Laerskool Horison is `n skool waar elke leerder hom of haarself ten volle kan uitleef. Ryk in geskiedenis maar vooruitstrewend in denke en wyse. `n Balans tussen akademie, sport en kultuur word nagestreef en puik prestasies gelewer. Beslis `n "eerste-keuse-skool"!
Vind ons op Google Kaarte
Hoek Van Weaverstraat en Moutonstraat
Kantoor: 011 763-5617 / 18
Faks: 086 665 9529
Kantoor ure: 07:30 – 14:30